CELEX: 22020A0622(02)
Language: da
Date: 2019-12-20 00:00:00
Title: Aftale i form af brevveksling mellem Den Europæiske Union og Tyrkiet om ændring af aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)«

22.6.2020   
            
            
               DA
            
            
               Den Europæiske Unions Tidende
            
            
               L 199/10
            
         
      AFTALE
      i form af brevveksling mellem Den Europæiske Union og Tyrkiet om ændring af aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)«
      A.   Brev fra Den Europæiske Union
      
      Hr. ambassadør
      Tak for Deres brev af 18. december 2017 med anmodning om, at den korrektionsfaktor, der anvendes på Republikken Tyrkiets finansielle bidrag i henhold til aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)« (i det følgende benævnt »Horisont 2020-associeringsaftalen«) ændres til niveau 0 for regnskabsåret 2020.
      En ændring af korrektionsfaktoren kræver en ændring af Horisont 2020-associeringsaftalen, navnlig bilag II hertil. I henhold til artikel 7, stk. 4, i Horisont 2020-associeringsaftalen kan aftalen kun ændres skriftligt efter fælles overenskomst mellem parterne.
      Jeg foreslår derfor, at den korrektionsfaktor, der gælder for Deres lands finansielle bidrag i henhold til Horisont 2020-associeringsaftalen, ændres som angivet i bilaget til dette brev.
      Skulle denne ændring kunne accepteres af Dem, foreslår jeg, at dette brev, herunder bilaget hertil, og Deres svar udgør en ændring efter fælles skriftlig overenskomst af Horisont 2020-associeringsaftalen mellem Den Europæiske Union og Republikken Tyrkiet i henhold til ovennævnte artikel 7, stk. 4. Denne ændring vil finde foreløbig anvendelse fra datoen for modtagelsen af Deres svar, uden at dette berører andre interne procedurer, der måtte kræves i Deres land, før der gives endelig samtykke til at være bundet af denne ændring.
      Med venlig hilsen
      
         Udfærdiget i Bruxelles, den 7. november 2019.
         
            
               
            Jean-Eric PAQUET
         
      
      B.   Brev fra Republikken Tyrkiet
      
      Kære Jean-Eric Paquet
      Tak for Deres brev af 7. november 2019 om ændringen af aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)«, der blev undertegnet den 4. juni 2014.
      Under henvisning til aftalens artikel 7, stk. 4, hvorefter aftalen kun kan »ændres skriftligt efter fælles overenskomst mellem parterne«, bekræfter jeg, at Tyrkiet er indforstået med den ændring, der er anført i bilaget til Deres ovennævnte brev.
      Jeg bekræfter modtagelsen af Deres brev og bekræfter også, at denne brevveksling udgør en ændring efter fælles skriftlig overenskomst.
      Med venlig hilsen
      
         Ankara, den 20. december 2019.
         
            
               
            Faruk KAYMAKCI
         
      
   
   
      
         BILAG
         Ændring af bilag II til aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)«
         Del I, stk. 3, i bilag II til aftalen mellem Den Europæiske Union og Republikken Tyrkiet om Republikken Tyrkiets deltagelse i EU-programmet »Horisont 2020 — rammeprogram for forskning og innovation (2014-2020)« erstattes af følgende:
         »For at lette Republikken Tyrkiets deltagelse i programmet vil der på Republikken Tyrkiets bidrag for de pågældende regnskabsår blive anvendt en korrektionsfaktor som følger:
         
                      
                  
                  
                     Regnskabsåret 2014: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2015: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2016: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2017: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2018: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2019: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0,14
                  
               
                      
                  
                  
                     Regnskabsåret 2020: bidrag ifølge stk. 1 og den i henhold til stk. 2 fastsatte proportionalitetsfaktor, multipliceret med 0.«